Десанка Максимовић

А и тебе то молим

УВОД

Нешто о песникињи и најчешћим темама њене поезије.

Ово је мисаона лирска песма која говори о тајни умирања. Песникиња се обраћа молбом непознатом саговорнику и моли га да јој јави, ако умре пре ње, шта се дешава са људском душом на оном другом свету. Уколико песникиња прва напусти живот, обећава свом немом саговорнику да ће наћи начина да му открије тајну смрти.

Тему песме јасно постављају прва три стиха последње строфе. Цитирам: ,,**Ако прва одем, јавићу ти/ јавићу ти шта буде иза велике осеке/која после смрти наступа“.**

Можемо да осетимо разне нијансе расположења лирског субјекта: разочарење, помиреност са судбином, радозналост и тугу.

Сва ова осећања наглашена су посебним избором мотива, стилских фигура и ритма.

РАЗРАДА

Песникиња се најпре пита како мртви доживљавају растанак са најближима; да ли су уопште у могућности да осете бол губитка; да ли савест нешто значи када постанемо храна црвима и бубама. Осећај разочарења и туге наглашени су у првој строфи мотивима вида (брат, сестра, мати, пријатељ, паук) и мотивима додира (пљусак, хумка, црви, стонога).Визуелни мотиви су везани за особе које су нам најближе акоје после смрти нећемо више моћи да видимо.

Снажно падање кише на растреситу земљу ангажује, осим чула додира и наше чуло слуха јер можемо да замислимо звук пљуштања кише. Овај јак пљусак у ствари значи поништавање живота, изједначавање мртвог људског тела са земљом, црвима и стоногама.

Фигура обраћања, апострофе, ствара нам утисак да се песникиња обраћа целокупном људском роду; од првог стиха, она сваког читаоца ставља у исту дилему: да ли има значаја било који наш доживљај у неком другом свету? Цитирам: ,,**јавићу ти ...треба ли се бојати паука савести и шта он међу црвима и стоногама значи.“**

Ономатопеја, имитација звука из природе (пљусак) говори о снази природе против које смо немоћни. Умирање и рађање су природни закони, потпуно равнодушни према појединачним судбинама.Цитирам: ,,**И пљусак се кроз растреситу хумку сручи...“**

Метафора ,,паук савести“ означава скупине мисли које нас оптерећују, које нас наводе да преиспитујемо сопствена дела и недела. Такве мисли нас држе у својој мрежи као паук свој плен. Да ли смо били груби и непоштени према некоме, према самима себи? Јесмо ли некоме нанели зло?

Значење симбола као што су црви и стоноге везано је за тему пропадљивости тела и смрти.

2.

У другој строфи песникиња даље развија слику тела у земљи. Да ли је потребно да се плашимо чињенице да наша тела постају грумен земље, вода понорница, биљка, кап, минерал? Мотиви вида и додира наглашавају осећај изједначавања онога што је у природи живо са оним неживим: грумен земље, човек, суза, вода, биљка, минерал.

Тон обраћања и даље нас чини саучесницима у питањима живота и смрти (Јавићу ти...); анафора ,,између“ (фигура понављања на почецима стихова) у другом и трећем стиху подсећају нас на стално понављање смртних дешавања у природи. Цитирам: ,,...**између грумена земље и човека; између суза и вода понорница“.**

Нижу се реторичка питања која чине тајну смрти све широм и загонетнијом**. Цитирам: ,,има ли разлике...? треба ли стрепети...?“**

Симбол ,,воде понорнице“ је врло важан јер отвара могућност поновног рођења. Шта ако је смрт наше тренутно понирање у земљу? Можда ћемо на некој другој тачки планете избити као нов извор, нов живот...Можда ћемо се поново родити као нова река...

3.

У трећој строфи наставља се низ питања везаних за смрт. Лирски субјекат се пита да ли ишта од материјалних вредности, од блага званог новац, имање, вреди тамо куда идемо после смрти. Мотиви додира и вида се и овде преклапају јер је материјално добро које поседујемо нешто опипљиво, нешто са чиме се поистовећујемо док смо живи. Кад помиње мотив ,,непознатих руку“, песникиња има на уму оне који остају да живе после нас и којима ће наша блага припасти.

Вреди ли да се узнемиравамо због тих руку које односе благо из наших ризница (сефова, трезора, банки), после нас?

Снажна иронија, подсмех и разочарабност присутни су и у мотивима шаха, језгра и ћелије. Цитирам: ,,---**да ли је живот само шаховска игра /језгри и ћелија...“**

Мотиви ризнице и шаха су у исто време метафоре. Они су друго име за овоземаљски живот. Песникиња их користи да би нам што јасније дочарала колико је краткотрајно и невредно оном што сада сматрамо важним (новац, имање).

4.

На почетку четврте строфе налазимо исту условну реченицу као и на почетку прве: ,,Ако пра одем“. Међутим, интересовања лирског субјекта се проширују. Шта се дешава када умру људи који су појачано осетљиви према свету – уметници, песници, љубавници? Како нестаје наше сећање на љубавну страст или на романтику? Да ли и њега поклапа вечита равнодушност смрти?

Кључни мотиви везани су за неке од највреднијих емоција које човек за живота може да осети. Муња и дуга су визуелни мотиви али и стилске фигуре.Муња је метафора за телесну, чулну љубав, а дуга за романтичне, платонске љубави. Цитирам:,,...јавићу ти...шта буде са муњама и дугама наших љубави...“

Реторичка питања у комбинацији са апострофом, фигуром обраћања, чине тон песничког гласа врло убедљивим. Цитирам: ,,**јавићу ти...шта значи...шта буде са муњама...а и тебе то молим...“**

**5.**

У последњој строфи песникиња поставља најважније питање – да ли постоји могућност да после смрти сачувамо сећања на живот и да ћемо срести тамо поново људе који су нам били драги. Велика осека је симбол повлачења свега што значи живот, дакле, симбол смрти, а плима је симбол живота. Цитирам: ,,јавићу ти шта буде иза велике осеке...и да ли постоје и тамо плиме сећања“.

Реч ,,обала“ песникиња употртебљава метафорички – то је друго име за, нов, непознати простор у који одлазимо после смрти.

Осека, плима, обала су, дакле симболи и метафоре који у исто време имају у песми улогу мотива вида и додира.

Апострофа, реторичка питања комбинују се са анафором гласа ,,и“ ( јавићу ти ... **и да ли постоје.../и да ли ће те нанети...“), на почетку трећег и четвртог стиха.** ТАКО песма добија тон последње молбе, завета који песникиња упућује некоме пред смрт.

**РИТАМ**

Осим ових фугура интонације, мелодију песме чини и посебан распоред строфа различитих дужина.

Прве две строфе су секстине (имају по шест стихова).

Трећа и четврта строфа имају облик квинте (по пет стихова).

Последња, пета строфа је поново секстина.

Дужине стихова су, такође, различите. Варирају од седмерца који налазимо у референу и наслову песме (,, А И ТЕ БЕ ТО МО ЛИМ“), до шеснаестерца у трећем стиху 4. строфе (,,и шта он у су сед ству ра вно ду шно сти значи).

**ЗАКЉУЧАК**

Песма нас наводи на дубоко размишљање о смислу живота; постајемо свеснији да на нека питања никада нећемо имати одговор, да је живот кратак и да не знамо ништа о тајни одласка.